Ròde Àisland Rhode Island 2010 El stato dal Ocèano El Rhode Island el xe un Stato dei Stati Unii, el pi ceo par superficie, ma uno dei pi densaménte popołai. Ła capitałe ła xe Providence. El confina a nord e a òvest col Massachusetts, a est col Connecticut a sud col Rhode Island Sound e l'osèano Atlàntico ; el conprénde ła pianura intorno a ła Narragansett Bay e numàróxe ìxołe, ła major de ste qua ła ga dat el nome al Stato. El teritorio lóngo ła costa el xe prevałenteménte pianexante, méntre el se fà cołinar inte l'entrotera; e el xe bagnà da numàróxi fiumi, el pi lóngo el xe el Blackstone. Inte el 1524, el famóxo navigador tałian, Giovanni da Verrazzano el xe stà el primo europeo a tacar piè su queło che dese el xe el teritorio del Stato del Rohde Island. Verrazzano el xe rivà su queła che uncuò ła xe Block Island e la ga chiamada "Luisa" in onor de Luisa de Savoia, ła regina mare de Fransa. El clima, nonostante el Rhode Island el sie inte na poxision oseànega, el xe continentałe: el ga inverni rijidi e istà calde. Ła tenperadura mèdia inte el Stato ła va dai 28 °C ai 7 °C sóto xero. ła tenperadura pi alta rejistrada ła xe stada de 42 °C in junio del 2006, a Providence; ła pi basa, de -25 °C a Coventry, el 6 de febraro del 1996. L'industria ła xe baxada esensialménte sul setor manufaturier; l'agricoltura ła ga modesta inportansa, soratuto par ła modesta estension teritoriałe El Rhode Island el xe, col Utah, l'ùnego Stato onde che, intra łe diverse e svariae fédi rełijóxe, ghe ne xe una particołarménte difondesta a tal punto de ver come adepti la major parte de ła popołasione. Questa, intel Rhode Island ła xe el Catołisèximo. Cristiani 87.5% Episcopałi 5.1% Altri protestanti 3.2% Altri Cristiani 2.3% No rełijóxi - Atei 6% Altre rełijón 4.